# Automatisering af modtagelse af børneattester og straffeattester

Bestilling af børneattester og straffeattester er lederens opgave og ansvar, men sker typisk af den administrativ medarbejder på den enkelte afdeling/institution. Der henvises til retningslinjerne for indhentning og håndtering af børne- og straffeattester.

https://medarbejderportalen.aabenraa.dk/media/15527/retningslinjer-for-indhentning-oghaandtering-af-boerne-og-straffeattester.pdf

Børne og/eller straffeattesten modtages i personaleafdelingen, hvor lønkonsulenten journaliserer attesten i medarbejderens personalesag, som kun personaleafdelingen har adgang til. Leder orienteres af lønkonsulent når der enten er kommet et afslag på bestillingen eller en attest er modtaget med bemærkninger.

Fremover vil en robotløsning en gang i døgnet håndtere journaliseringen samt adviseringen af indgået børneattest og/eller straffeattest i nævnte tilfælde:

**Attest modtaget uden bemærkninger:**

Bestiller får en adviseringsmail fra ”HR-afdelingen-Løn” mailpostkassen generet af robotten:

Hej bestiller af Straffeattest eller børneattest

En Straffeattest **uden anmærkninger** er nu modtaget på medarbejder XX

Attesten er journaliseret i en særskilt personalesag i Acadre, som kun kan ses af personaleafdelingen.

Denne mail er sendt automatisk via Robotten RPAPA004

**Attest, manglende samtykke til bestilling**

Bestiller får en adviseringsmail fra ”HR-afdelingen-Løn” mailpostkassen generet af robotten:

Hej bestiller af Straffeattest eller børneattest

Den bestilte Straffeattest på medarbejderen XX er blevet **afslået**.

Årsagen til afslag kan være:

* personen har afvist at give samtykke
* personen har glemt at give samtykke indenfor 14 dage.

Kontakt medarbejderen og forhør dig om, hvad årsagen er til afslaget, og følg den normale arbejdsgang for håndtering og bestilling af straffe- og børneattest.

Afslaget er journaliseret i en særskilt personalesag som kun kan ses af personaleafdelingen.

Denne mail er sendt automatisk via Robotten RPAPA004

**Ved autosvar til bestiller håndteres afslaget manuelt med journalisering og besked til leder.**

**Attest modtaget med bemærkninger:**

Bestiller får en adviseringsmail fra personaleafdelingen generet af robotten:

Hej bestiller af Straffeattest

En bestilt Straffeattest er nu modtaget på medarbejder XX. **Attesten indeholder bemærkninger**.

Personaleafdelingen kontakter snarest muligt den ansættende leder for at orientere om straffeattestens indhold. På attesten fremgår ikke hvilke konkrete strafbare forhold, der er tale om. Der henvises således til lovparagraffer og evt. afsagte domme.

Lederen skal ved ansættelsessamtalen oplyse at ansættelsen kræver en tilfredsstillende straffeattest.

Det er den ansættende leder, der skal vurdere, om det/de strafbare forhold hindrer ansættelse af ansøgeren. Dette vil som udgangspunkt kræve, at lederen henvender sig til den kommende medarbejder for at få klarlagt, hvilke ulovligheder, der konkret er tale om. I vurderingen bør indgå, hvor lang tid der er gået siden forseelsen, forseelsens karakter og betydningen for det arbejde, der er blevet søgt, hvilket område man er ansat på og det forenelige i forseelsen. Kontakt evt. din personalekonsulent.

Fører vurderingen til, at ansættelse kan tilbydes, udarbejder den ansættende leder et notat herom i personalesagen. Hvis vurderingen fører til, at den pågældende ansøger ikke kan tilbydes ansættelse, orienterer lederen ansøgeren om det. I disse tilfælde skal lederen partshøre ansøgeren i henhold til Forvaltningsloven. Søg evt. sparring hos din personalekonsulent.

OBS: Attesten er blevet journaliseret i en særskilt personalesag i Acadre, som kun kan ses af personaleafdelingen.

Denne mail er sendt automatisk via Robotten RPAPA004

**Personaleafdelingen modtager adviseringsmail på attest med bemærkning:**

Hej

Der er fundet en Straffeattest med bemærkninger.

Bestiller er blevet orienteret om dette og at de bliver kontaktet

Mail adressen på bestilleren er xx@aabenraa.dk

Mailen der indeholder attesten er ligger i sag 22/XXXX

Denne mail er sendt automatisk via Robotten RPAPA004